ปัญหา: อ้างอิงเลขที่รับแจ้ง GPFCHL
เรื่อง ผู้ร้องต้องการร้องเรียนการทำงานของฝ่ายพัฒนาชุมชน  เนื่องจากกรณีดังกล่าวมิได้เกิดขึ้นครั้งแรก  ควรปรับปรุงการทำงานให้มีทั้งศาสตร์และศิลป์  มิใช่เพียงทำตามหน้าที่แล้วจบไปเหมือนหุ่นยนต์  มิใช่ให้คำตอบแบบเดิมว่า ฝ่ายพัฒนาชุมชนได้ทำตามกฎระเบียบของกรุงเทพมหานครว่าด้วยการเลือกตั้งกรรมการชุมชนแล้ว ซึ่งเป็นการตอบโดยไม่เข้าใจคำถาม  ผู้ร้องพูดถึงวิธีการประชาสัมพันธ์ในชุมชน ไม่ใช่เรื่องกฎระเบียบ

ก่อนหน้านี้  ชุมชนหลังโบสถ์พราหมณ์ไม่มีคณะกรรมการชุมชนเป็นเวลาหลายปี  ต่อมา เขตต้องการให้มีคณะกรรมการชุมชนเพื่อการจัดสรรงบประมาณให้ชุมชน  จึงไปร้องขอประชาชนซึ่งอยู่ใกล้ที่ทำการชุมชนให้ช่วยกันจัดตั้งคณะบุคคลมาสมัคร  จึงมีกลุ่มบุคคลจัดตั้งรวมตัวกันเป็นคณะกรรมการมาจากการแต่งตั้ง และมีผู้เป็นเลขาธิการชุมชนชุดที่ 2 ซึ่งมีปัญหาในอดีตมาร่วมคณะด้วย  คณะบุคคลดังกล่าวไม่ฟังเสียงชาวชุมชน  ทุกอย่างจะจัดการกันเอง แต่จัดการอย่างวุ่นวายมากขึ้น เช่น สนับสนุนผู้กระทำผิดในที่สาธารณะ สนับสนุนให้จอดรถปิดทางสัญจรในซอยและทำร้ายร่างกายผู้อื่น (ซอยแคบ รถสัญจรได้ช่องทางเดียว)   
 สนับสนุนพรรคพวกผู้จำหน่ายอาหาร เรียกให้คนมาช่วยซื้อ  ทำให้ผู้ขายอาหารขายได้มาก และกล้าส่งเสียงดังและเปิดเพลงลั่นซอยรบกวนผู้พักอาศัยในช่วงเช้า
ก่อนจะมีคณะบุคคลรวมตัวกัน (จากการตอบข้อซักถามของประชาชนโดยเจ้าหน้าที่)  เจ้าหน้าที่ชี้แจงว่า ได้ดำเนินการติดป้ายประกาศในบอร์ดชุมชนแล้ว แต่ไม่มีผู้มาสมัครรับเลือกตั้ง  บอร์ดชุมชนไม่มีข่าวสารประชาสัมพันธ์มาติดนานแล้ว มีแต่ประกาศเช่าบ้านเซ้งบ้าน โฆษณาทั่วไป  ไม่มีใครสนใจบอร์ดนานหลายปีแล้ว  เขตไปติดป้ายเช่นนี้จะมีผู้อ่านหรือ  ผู้ร้องเคยเสนอแนะว่าควรทำมากกว่าการติดประกาศ เช่น ส่งเอกสารให้แต่ละบ้าน การประกาศผ่านเครื่องขยายเสียง เพื่อให้ข่าวสารกระจายทั่วถึง แต่เจ้าหน้าที่ตอบกลับด้วยน้ำเสียงไม่พอใจ  ต้องการให้ฝ่ายพัฒนาชุมชนทำงานอย่างแข็งขันเหมือนสมัยคุณอัญชลี หัวหน้าฝ่ายพัฒนาชุมชนคนเก่า  ต้องการให้ตรวจสอบและควบคุมฝ่ายพัฒนาชุมชนมิให้เอื้อประโยชน์และใกล้ชิดคณะกรรมการชุมชนโบถส์พราหมณ์ดังกล่าว
สถานะเสร็จสิ้น
  
เมื่อวันที่ 31 ม.ค. 67 09:21
ขอเรียนว่า กรรมการชุมชนโบสถ์พราหมณ์ได้หมดวาระครบสามปีเมื่อวันที่ 28 กันยายน 2565 และกำหนดรับสมัครเมื่อวันที่ 10-18ตุลาคม 2565 กำหนดวันเลือกตั้ง เมื่อวันที่ 30 ตุลาคม 2565 ได้มีการประชาสัมพันธ์ดังกล่าว 
1. ติดประกาศในชุมชน
2. ประชาสัมพันธ์แก่ประชาชนในชุมชน
3.ประชาสัมพันธ์ผ่านเฟสบุ๊คสำนักงานเขตพระนคละฝ่ายพัฒนาชุมชนฯ
4.ประชาสัมพันธ์ผ่านกลุ่มไลน์ชุมชน
ผู้ที่มีคุณสมบัติตามระเบียบกรุงเทพมหานครว่าด้วยชุมชนและกรรมการชุมชน พ.ศ.2564 สามารถยื่นใบสมัครด้วยตนเอง  
(๑) มีสัญชาติไทย 
(๒) มีอายุไม่ต่ำกว่ายี่สิบห้าปีนับถึงวันเลือกตั้ง
 (๓) มีชื่ออยู่ในทะเบียนบ้านในชุมชนติดต่อกันถึงวันสมัครรับเลือกตั้งไม่น้อยกว่า หนึ่งร้อยแปดสิบวัน 
(๔) มีความจงรักภักดีต่อชาติ ศาสนา และพระมหากษัตริย์ 
(๕) เป็นสมาชิกชุมชนที่ประกอบอาชีพสุจริต ไม่ประพฤติตนเป็นภัยต่อสังคม
บุคคลผู้มีลักษณะดังต่อไปนี้เป็นบุคคลต้องห้าม มิให้ใช้สิทธิสมัครรับเลือกตั้งเป็นกรรมการชุมชน
(๑) ติดยาเสพติดให้โทษ
(๒) วิกลจริตหรือจิตฟั่นเฟือนไม่สมประกอบ
(๓) เป็นบุคคลล้มละลาย
(๔) หูหนวกและเป็นใบ้ซึ่งไม่สามารถอ่านและเขียนหนังสือได้
(๕) ภิกษุ สามเณร นักพรต หรือนักบวช
(๖) ต้องคำพิพากษาหรือคำสั่งที่ชอบด้วยกฎหมายให้จำคุก และถูกคุมขังอยู่โดยหมายของศาล
หรือโดยคำสั่งที่ชอบด้วยกฎหมายนั้น
(๗) เคยต้องคำพิพากษาหรือคำสั่งที่ชอบด้วยกฎหมายให้จำคุกตั้งแต่สองปีขึ้นไป และได้พ้นโทษ
มายังไม่ถึงห้าปีในวันสมัครรับเลือกตั้ง เว้นแต่ความผิดอันได้กระทำโดยประมาท
(๘) เป็นสมาชิกสภาซึ่งมีหน้าที่ในทางนิติบัญญัติ สมาชิกสภาท้องถิ่น สมาชิกสภาเขต
ผู้บริหารท้องถิ่น หรือข้าราชการการเมืองตามกฎหมายว่าด้วยระเบียบข้าราชการการเมือง
(๙) เคยเป็นกรรมการชุมชน และได้พ้นจากตำแหน่งในชุมชนนั้นตามข้อ 19 (๖) หรือ (๗)
มายังไม่ถึงสองปีในวันสมัครรับเลือกตั้ง
         เมื่อพ้นระยะเวลารับสมัคร ซึ่งมีผู้ที่มีคุณสมบัติตามที่กำหนดและครบตามจำนวนกรรมการชุมชนที่พึ่งมี ไม่เกินจำนวนกรรมการชุมชนที่กำหนดไว้ ให้ถือว่าผู้รับสมัครได้รับการเลือกตั้งโดยไม่ต้องมีการเลือกตั้ง  
เป็นไปตามระเบียบกรุงเทพมหานครว่าด้วยชุมชนและกรรมการชุมชน พ.ศ.2564
            หากท่านเห็นว่ากรรมการชุมชนชุดปัจจุบันปฏิบัติหน้าที่ไม่หมาะสม ขอให้ท่านดำเนินการตามระเบียบกรุงเทพมหานครว่าด้วยชุมชนและกรรมการชุมชน พ.ศ.2564 ข้อ 19 กรรมการชุมชนพ้นจากตำแหน่งเมื่อ 
(๖) ผู้มีสิทธิเลือกตั้งกรรมการชุมชนจำนวนไม่น้อยกว่าหนึ่งในสาม เข้าชื่อเสนอต่อผู้อำนวยการเขต ให้กรรมการชุมชนคนใดคนหนึ่งพ้นจากตำแหน่ง และผู้อำนวยการเขตให้ความเห็นชอบ 
(๗) ผู้มีสิทธิเลือกตั้งกรรมการชุมชนจำนวนไม่น้อยกว่าสองในสาม เข้าชื่อเสนอต่อผู้อ านวยการเขต ให้กรรมการชุมชนทั้งชุดพ้นจากตำแหน่ง และผู้อำนวยการเขตให้ความเห็นชอบ
ทั้งนี้ ขอขอบคุณสำหรับความคิดเห็นของท่านที่เป็นประโยชน์อย่างยิ่งในการพัฒนากรุงเทพมหานครให้เป็นเมืองน่าอยู่ต่อไป

ประชาชนแจ้งว่า ฝ่ายพัฒนาชุมชนแจ้งกับการแก้ไขปัญหาโดยเอากฎระเบียบมาอ้าง ผู้แจ้งถือว่าไม่ใช่วิธีการแก้ไขปัญหาที่เหมาะสม เช่น วิธีการประชาสัมพันธ์เลือกตั้งกรรมการชุมชนภายในชุมชน ถ้าไปติดเอกสารบริเวณที่มีสิ่งปิดบังเอกสาร และวิธีการประชาสัมพันธ์ในชุมชนลักษณะเหมือนไม่โปร่งใส ไม่ต้องการให้ชาวบ้านทราบเรื่องมากตามลายละเอียดที่แจ้งเมื่อเดือนตุลาคม พุทธศักราช 2565  เมื่อมีผู้แจ้งและส่งภาพให้ทางเขตทราบแล้วนั้น การแก้ปัญหาคือ การแจ้งกับผู้แจ้งว่าได้ดำเนินการเอาสิ่งที่ปิดบังเอกสารออกหรือยัง ได้ดำเนินการสอบถามหรือไม่ว่า เพราะเหตุใดถึงมาติดเอกสารบริเวณนี้และถึง เพราะเหตุใดถึงมาติดเอกสารในชุมชนตรงกับวันหยุดทางราชการติดกันหลายวัน มีชาวบ้านกี่คนที่จะเข้าไปรับทราบข้อมูลจากทางไลน์ ทาง Facebook ของเขตตามที่เขตอ้างว่าได้ประชาสัมพันธ์ทางช่องทางนี้ด้วยแล้ว ช่องทางที่สำคัญคือ วิธีการประชาสัมพันธ์ข่าวสารภายในชุมชนมากกว่า ไม่ใช่แจ้งแต่ว่าได้ติดแล้ว ได้ประชาสัมพันธ์แล้ว แต่วิธีการไม่ตอบสนองการรับข่าวสาร บางเรื่องกฎระเบียบใช้ไม่ได้ ต้องใช้ศิลปะในการจัดการปัญหาและเรื่องปัญหากรรมการชุมชน จะแจ้งว่ากฎระเบียบมีว่าแบบนี้ ถ้าไม่ต้องการให้เป็นกรรมการชุมชนต่อก็ต้องรวมตัวกัน มีรายชื่อจำนวนเท่านั้นเท่านี้มาเสนอ ซึ่งถามว่าในทางปฏิบัติทำได้ไหม ถ้าจะแก้ปัญหาพฤติกรรมกรรมการในชุมชนที่ไม่เหมาะสม ที่มีการฮั้วกันเอง ไม่แก้ปัญหาชุมชนที่แท้จริง สนับสนุนพวกตนเองที่ทำผิดให้ทำผิดมากขึ้น เช่น จอดรถปิดซอย ตะโกนโวยวายเสียงดัง จับกลุ่มคุยกันเสียงดัง เป็นตัวแบบไม่ดีในชุมชน ตามที่มีหลักฐานที่แจ้งความไว้กับสถานีตำรวจนครบาล จนถึงกล้าทำร้ายร่างกายที่เป็นคดีความก็ว่าไปตามคดีความ  และที่แจ้งกับทางเขตให้ทราบในบางเรื่อง  โดยเฉพาะเรื่องมีการเลือกปฏิบัติ ชักชวนให้ก่อความชอบไม่ชอบในตัวบุคคลที่เห็นต่าง ซึ่งพฤติกรรมการชุมชนแบบนี้ ผู้ที่ได้รับความเดือดร้อนจากพฤติกรรมของกรรมกมารชุมชน ซึ่งมีหลักฐานและบางอันไม่สามารถให้ทางเขตรับทราบ ทาง 1555 หรือทาง traffy fondue ได้แล้ว เนื่องจากเป็นคลิป ผู้ได้รับผลกระทบก็แจ้งให้เจ้าหน้าที่รับทราบแล้วนั้น เมื่อเจ้าหน้าที่ทราบก็ต้องมีการแก้ปัญหาพฤติกรรมที่ไม่เหมาะสมของกรรมการชุมชนแบบนี้ ไม่ใช่อ้างแต่กฎระเบียบการถอดถอนออก ซึ่งทางปฏิบัติทำไม่ได้และไม่มีใครมีเวลาไปล่ารายชื่อ ไปเอาภาพ เอาปัญหาที่ได้รับ เอาเรื่องเที่ยวไปเล่าให้ชาวบ้านคนอื่นฟัง เพื่อให้ได้มาซึ่งรายชื่อนำไปสู่การถอดถอนกรรมการชุมชน ทางผู้แจ้งเห็นว่า เจ้าหน้าที่ต้องมีวิธีการแก้ไขปัญหาสำหรับกรรมการชุมชนที่มีพฤติกรรมแบบนี้ นอกจากการอ้างกฎระเบียบอย่างเดียว เพราะจะอ้างแต่กฎระเบียบอย่างเดียวไม่ได้ ต้องใช้ศาสตร์และศิลป์ในการแก้ไขปัญหาชุมชน ที่สำคัญกรรมการชุมชนที่มีพฤติกรรมมีปัญหาในชุดก่อนยังได้โอกาสกลับมาเป็นกรรมการชุมชนชุดปัจจุบันที่ไม่ได้มาจากการเลือกตั้งโดยอ้างกฎระเบียบอีก แสดงว่าข้อมูลปัญหาพฤติกรรมที่ไม่เหมาะสม ทางเขตได้ทราบแล้วแต่ไม่เอามาพิจารณาตอนเปิดรับแต่งตั้งกรรมการชุมชน เพราะไม่ได้มาจากการเลือกตั้งกรรมการชุมชนที่มีพฤติกรรมไม่ดีก็ยังกล้าแสดงพฤติกรรมไม่เหมาะสมแบบเดิม เพราะได้รับการตอบสนองจากเจ้าหน้าที่ฝ่ายพัฒนาชุมชน ปัญหาจึงเกิดการร้องเรียนไม่จบแบบเดิมๆ เพราะไม่ได้รับการกันปัญหาไว้แต่แรก ตอนแต่งตั้งกรรมการชุมชน ไม่ได้มีกระบวนการควบคุมตรวจสอบพฤติกรรมกรรมการชุมชนอย่างทั่วถึง ไม่ใช่แค่ตั้งรับปัญหาแต่เรื่องร้องเรียนเข้ามา การเข้ามารับปัญหาในชุมชนของเขตและสหวิชาชีพก็จะได้รับข้อมูลเพียงระดับหนึ่งเท่านั้น บางเรื่องที่มีปัญหาก็ไม่ได้รับการแจ้งในขณะที่ลงชุมชน โดยเฉพาะกับชุมชนที่มีปัญหากรรมการชุมชนที่มีพฤติกรรมแบบนี้
บ้านเลขที่: 78
ถนน: สามเสน
จุดสังเกต: สำนักงานเขตพระนคร
เขต: พระนคร
#1555